O‘zbekiston Respublikasi Ichki ishlar vazirligi Jazoni ijro etish bosh boshqarmasining Markazlashtirilgan jamg‘armasi mablag‘larini shakllantirish va ulardan foydalanish tartibi to‘g‘risidagi nizomga o‘zgartirish kiritish haqida

O‘zbekiston Respublikasi Ichki ishlar vazirligining shtatlar tuzilmasiga o‘zgartirishlar kiritilishi munosabati bilan Vazirlar Mahkamasi qaror qiladi:
 1. Vazirlar Mahkamasining 2017-yil 23-oktabrdagi 861-son qarori (O‘zbekiston Respublikasi QT, 2017-y, 10-son, 245-modda) bilan tasdiqlangan O‘zbekiston Respublikasi Ichki ishlar vazirligi Jazoni ijro etish bosh boshqarmasining Markazlashtirilgan jamg‘armasi mablag‘larini shakllantirish va ulardan foydalanish tartibi to‘g‘risidagi nizomning 7-bandidagi “O‘zbekiston Respublikasi Ichki ishlar vazirining o‘rinbosari — JIEBB boshlig‘i (keyingi o‘rinlarda JIEBB boshlig‘i deb ataladi)” so‘zlari “JIEBB boshlig‘i” so‘zlari bilan almashtirilsin.
 2. Mazkur qarorning bajarilishini nazorat qilish O‘zbekiston Respublikasi ichki ishlar vaziri P.R. Bobojonov zimmasiga yuklansin.